Na osnovu člana 135. Zakona o osnovnom i općem srednjem odgoju i obrazovanju („Službeni glasnik Unsko-sanskog kantona“, broj: 5/04, 7/10, 11/15 i 12/19), Odluke Školskog odbora JU OŠ „Prekounje,“, 1008/19 od 13.12.2019. i Saglasnosti za raspisivanje konkursa Ministarstva obrazovanja, nauke, kulture i sporta USK-a broj:10-34-10855-2/19 od 04.11.2019. godine **raspisuje se:**

# K O N K U R S

za popunu radnih mjesta

|  |  |  |  |
| --- | --- | --- | --- |
| R.br | **Radno mjesto** | **Broj sati** | **Vrijeme angažiranja** |
|  | Nastavnik islamske vjeronauke | 7 sati | Na određeno, do povratka uposlenice sa bolovanja sa porodiljnog odsustva, a najduže do 08.05.2020. |
|  | Nastavnik katoličke vjeronauke | 6 sati | Na određeno, a najduže do kraja školske 2019/20. godine |
|  | Nastavnik/ca pravoslavne vjeronauke | 1 sat | Na određeno, a najduže do kraja školske 2019/20. godine |
|  | Nastavnik/ca njemačkoga jezika | 1 izvršilac | Na određeno, a najduže do kraja školske 2019/20. godine |
|  | Nastavnik/ca tehničke kulture | 8 sati | Na određeno, do povratka uposlenice sa bolovanja, a najduže do kraja školske 2019/20. godine |
|  | Nastavnik/ca biologije | 6 sati | Na određeno, do povratka radnice sa suspenzije, a najduže do kraja školske 2019/20. godine |
|  | Nastavnik/ca demokratija i ljudska prava | 5 sati | Na određeno, a najduže do kraja školske 2019/20. godine |
|  | Nastavnik muzičke kulture | 10 sati | Na određeno, a najduže do kraja školske 2019/20. godine |
|  | Nastavnik/ca za rad u produženom boravku | 50% norme | Na određeno, a najduže do kraja školske 2019/20. godine |

**OPĆI UVJETI ZA IZBOR NA UPRAŽNJENA RADNA MJESTA:**

**-**da je državljanin BiH,

**-**da je stariji od 18 godina,

**-**da je zdravstveno sposoban za obavljanje poslova utvrđenim za to radno mjesto,

**-**da u posljednje 3 godine od dana objavljivanja upražnjenog radnog mjesta nije otpuštan iz državne službe kao rezultat disciplinske mjere na bilo kojem nivou vlasti u BiH,

**-**da nije obuhvaćen odredbom člana 9 stav (1) Ustava BiH,

**-**da se ne vodi krivični postupak protiv tog lica,

**-**da ima odgovarajući stepen stručne spreme.

**POSEBNI UVJETI:**

**Pozicija broj 1** – odgovarajuće stručno zvanje s minimalno 240 ECTS bodova, završen jedan od islamskih fakulteta i važeću saglasnost Islamske zajednice, a u skladu sa NPP Islamske vjeronauke za osnovnu školu.

**Pozicija broj 2**- diplomirani teolog ili ekvivalent po bolonjskom sistemu obrazovanja s minimalno 240 ECTS bodova uz važeću saglasnost nadležne biskupije.

**Pozicija broj 3-** diplomirani teolog ili ekvivalent po bolonjskom sistemu obrazovanja s minimalno 240 ECTS bodova uz važeću saglasnost nadležne eparhije.

**Pozicija broj 4-** završeno visoko ili više obrazovanje (VI ili VII stepen stručne spreme), profil nastavnik/profesor sa završenim fakultetom odgovarajućeg stranog jezika kao: predmet u jednopredmetnoj grupi, A predmet ili ravnopravan predmet u dvopredmetnoj grupi, B predmet u dvojezičnoj predmetnoj grupi ili završen prvi ciklus nastavničkog fakulteta (180 ECTS ili 240 ECTS) po bolonjskom sistemu obrazovanja, odnosno završen odgovarajući fakultet.

**Pozicija broj 5-** završeno više ili visoko obrazovanje (VI ili VII stepen stručne spreme), profil nastavnik/profesor sa završenim odgovarajućim fakultetom: grupa tehnička kultura ili grupa u kojoj je tehnička kultura glavni ili ravnopravni predmet u dvopredmetnoj grupi, grupa proizvodno-tehničkog obrazovanja/politehničkog obrazovanja ili završen prvi ciklus nastavničkog fakulteta (180 ECTS ili 240 ECTS) po bolonjskom sistemu obrazovanja koji su završili odgovarajući fakultet.

**Pozicija broj 6-** završeno više ili visoko obrazovanje (VI ili VII stepen stručne spreme), profil nastavnik/profesor sa završenim odgovarajućim fakultetom, grupa biologija ili grupa u kojoj je biologija glavni ili ravnopravni predmet u dvopredmetnoj grupi ili završen prvi ciklus nastavničkog fakulteta (180 ECTS ili 240 ECTS) po bolonjskom sistemu obrazovanja koji su završili odgovarajući fakultet.

**Pozicija broj 7-** završeno više ili visoko obrazovanje (VI ili VII stepen stručne spreme), profil nastavnik/profesor ili završen prvi ciklus nastavničkog fakulteta (180 ECTS ili 240 ECTS) po bolonjskom sistemu obrazovanja koji su prošli program certifikacije za predmet demokratija i ljudska prava.

**Pozicija broj 8-** završeno više ili visoko obrazovanje (VI ili VII stepen stručne spreme), profil nastavnik/profesor muzičke kulture ili završen odsjek muzičke akademije s položenom pedagoško-psihološkom grupom predmeta ili završen prvi ciklus nastavničkog fakulteta (180 ECTS ili 240 ECTS) po bolonjskom sistemu obrazovanja, odnosno završen odgovarajući fakultet.

**Pozicija broj 9-**- završeno više ili visoko obrazovanje (VI ili VII stepen stručne spreme), profil nastavnik/profesor razredne nastave ili završen prvi ciklus nastavničkog fakulteta (180 ECTS ili 240 ECTS) po bolonjskom sistemu obrazovanja, odnosno odgovarajući fakultet sa zvanjem bachelor razredne nastave.

Pored navedenog, posebni uvjeti su i: stručni ispit, dužina trajanja nezaposlenosti, radno iskustvo, posebni rezultati.

**Uz prijavu kandidati/kandidatkinje su dužni priložiti dokaze o ispunjavanju propisanih uvjeta:**

1. prijava sa kraćom biografijom ( sa adresom, kontakt telefonom radi poziva na intervju)
2. ovjerenu kopiju diploma,
3. izvod iz matične knjige rođenih,
4. uvjerenje da je državljanin BiH (ne starije od 6 mjeseci),
5. ovjerena izjava kod nadležnog organa da nije otpušten iz državne službe kao rezultat disciplinske mjere na bilo kojem nivou vlasti u BiH,
6. ovjerena izjava da nije obuhvaćen odredbom člana 9 stav (1) ustava BiH.

Navedeni dokumenti moraju biti original ili ovjerena kopija.

Izbor i prijem kandidata prijavljenih na konkurs izvršit će se na osnovu Pravilnika sa kriterijima o bodovanju kandidata/kandidatkinja za prijem u radni odnos br: 10-02-2926-1/17 od 19.03.2017. godine, (Službeni glasnik Unsko-sanskog kantona: broj: 7/17), u daljem tekstu: ,,Pravilnik".

**Prioritet u zapošljavanju:**

Prioritet kod izbora za popunu upražnjenih radnih mjesta putem konkursa/oglasa prije bodovanja imaju osobe proglašene tehnološkim viškom, u skladu sa Pravilnikom o definiranju kriterija za proglašenje uposlenika za čijim je radom djelimično ili potpuno prestala potreba, te uvjeti preuzimanja uposlenika iz jedne škole u drugu (“Službeni glasnik Unsko-sanskog kantona”, broj: 13/19). Ako se po ovom istom osnovu jave dva ili više kandidata sa istim brojem bodova, prijem će se vršiti na osnovu člana 3. Pravilnika sa kriterijima o bodovanju kandidata za prijem u radni odnos.

**Dodatna dokumentacija za bodovanje kandidata/kandidatkinja**

**1.** Pored gore navedenih dokumenata, svaki kandidat može dostaviti svu raspoloživu dodatnu dokumentaciju na osnovu koje će se izvršiti bodovanje u skladu sa Pravilnikom:

**a**) uvjerenje o položenom stručnom ispitu,

**b**) dokaz o dužini čekanja na posao nakon sticanja odgovarajuće stručne spreme (Uvjerenje nadležne službe za zapošljavanje),

**c**) uvjerenje o dužini radnog staža nakon sticanja odgovarajuće stručne spreme (uvjerenje poslodavca kod kojeg kandidat radio ili radi, koje mora biti precizno i detaljno, odnosno u kojem treba da stoje podaci o tome na kojim poslovima je kandidat radio, naziv radnog mjesta i stručna sprema, vremenski period obavljanja poslova, teda li su to poslovi na puno ili nepuno radno vrijeme. Poslodavac je dužan nepuno radno vrijeme preračunati u puno radno vrijeme).

**d**) dokaz o rezultatima rada, u skladu sa članom 9. Pravilnika

**2.** Za osobe koje se prvi puta upošljavaju, a na koje se odnosi Zakon o dopunskim pravima branilaca i članove njihovih porodica potrebno je dostaviti rješenje nadležne službe o pripadajućim pravima koje glasi na ime osobe koja konkurira.

**3.** Za osobe koje se prvi puta upošljavaju, a na koje se odnosi Zakon o socijalnoj zaštiti, zaštiti civilnih žrtava rata i zaštiti porodice sa djecom potrebno je dostaviti rješenje nadležne službe o pripadajućim pravima koje glasi na ime osobe koja konkurira.

Postupak izbora kandidata/kinja po konkursu izvršit će se prema odredbama Pravilnika.

Komisija za izbor nastavnika i stručnih saradnika obavit će postupak izbora kandidata koji ispunjavaju uvjete konkursa. O terminu postupka izbora kandidata će biti usmeno obavješteni putem telefona, a lista kandidata se objavljuje i na oglasnoj table škole. Za kandidate koji se ne odazovu pozivu, prijave se neće razmatrati.

Kandidati koji se nisu kvalifikovali u daljnju proceduru bit će obavješteni pismenim putem sa poukom o pravnom lijeku od strane škole.

Konkurs ostaje otvoren 8 dana od dana objavljivanja. Nepotpune i neblagovremene prijave neće se uzimati u razmatranje.

Izabrani kandidat dužan je, prije stupanja na posao, dostaviti ljekarsko uvjerenje nadležne zdravstvene ustanove koje ne može biti starije od 6 mjeseci i uvjerenje da se protiv osobe ne vodi krivični postupak, koje izdaje nadležni sud po mjestu prebivališta.

Prijave slati isključivo poštom sa naznakom „Prijava na konkurs“, na adresu škole:

**JU OŠ ”Prekounje“,**

**Đačka 26**

**77 000 Bihać**

Direktorica škole:

Anela Kozlica